आलिया भट्ट ने बर्थडे पर अपनी मम्मी की फिल्म का टीजर किया लॉन्च... देखें Video  
आलिया भट्ट ने अपनी मम्मी की फिल्म का टीजर किया लॉन्च
'नो फादर्स इन कश्नीर' का टीजर हुआ लॉन्च
आलिया भट्ट ने अपने जन्मदिन पर लॉन्च किया टीजर
What a grt bday gift mum @sonirazdan gave me! The teaser of @nofathers_movie#nofathersinkashmir by India's yngest Oscar nom dirctor @ashvinkumar girl frm london meets boy frm Kashmir what a stunning pair these teens make - just can't wait to see it! Watch https://t.co/1kfagcZiF9
 
आलिया भटट् (Alia Bhatt) शुरू से ही अपनी मां की फिल्म का समर्थन करती रही हैं और पहले भी फिल्म के समर्थन में ट्वीट करके फिल्म के लिए योग्य प्रमाण पत्र जारी करने और उस पर से प्रतिबंध हटाने का अनुरोध कर चुकी हैं. फिल्म का टीजर अब जारी हो गया है, जिसमें एक ब्रिटिश भारतीय नूर की कहानी दिखाई गई है, जो अपने लापता पिता का पता लगाने के लिए कश्मीर वापस आती है, जहां उसकी दोस्ती मजिद से होती है जो उसे उसके पिता की तलाश करने में मदद करता है. इस बीच उनके बीच एक मासूम प्रेम कहानी भी पनपने लगती है, जिसे तब चुनौती मिलती जब वे बदलते परिदृश्य के साथ खुद को गिरफ्तारी से बचाने के लिए पहाड़ियों में पहुंचते हैं, जहां उनके समक्ष एक गुप्त रहस्य उजागर होता है. 

'नो फादर्स इन कश्नीर' (No Fathers in Kashmir) के टीजर को एक टैगलाइन के साथ, जारी किया गया है, जो कहता है, "हर कोई सोचता है कि वो कश्मीर को समझता हैं", फिल्म स्थानीय कश्मीरियों की वास्तविकताओं और उनकी वास्तविक कहानियों को दिखाने में मदद करने का संकेत देती है. फिल्म नो फादर्स इन कश्मीर का निर्देशन ऑस्कर के लिए नामित निर्देशक अश्विन कुमार ने किया है, जिन्होंने पहले भी दो राष्ट्रीय पुरस्कार जीते हैं. यह फिल्म अब 5 अप्रैल 2019 को रिलीज होने वाली है, जिसमें अश्विन कुमार, सोनी राजदान, अंशुमान झा और कुलभूषण खरबंदा सहित कई प्रतिभाशाली कलाकार हैं.